Persatuan Ulama Malaysia

Persatuan Ulama Malaysia atau PUM () ialah sebuah pertubuhan ditubuhkan di Malaysia. Ia ditubuhkan bertujuan untuk menegakkan syariat Islam dan mempertahankan kebenaran serta kemurnian ajarannya melalui usaha-usaha penyatuan ulama dan penggemblengan tenaga mereka dalam satu wadah perjuangan. Yang Dipertua PUM terkini ialah bekas Mufti Terengganu, Dato' Al-Syeikh Abdul Halim Abdul Kadir.

Penubuhan 
PUM ditubuhkan hasil kesedaran para ulama yang menyertai Kongres Ekonomi Islam pada tahun 1972. Satu perjumpaan membincangkan penubuhannya telah diatur oleh beberapa orang tokoh ulama dan cendekiawan Islam yang menyertai kongres tersebut pada 22 Safar 1392H bersamaan 8 April 1972, di Dewan al-Malik Faisal, Maktab Perguruan Islam (kini  Universiti Islam Antarabangsa Malaysia), Petaling Jaya, Selangor.

Berikutan daripada pertemuan tersebut, Profesor Tan Sri Ahmad Mohamed Ibrahim telah dilantik sebagai penasihat jawatankuasa penaja sementara Tuan Haji Nik Mohd Mohyiddeen Wan Musa pula menjadi pengerusi penajanya. PUM telah ditubuhkan secara rasmi dua tahun kemudian, iaitu pada tahun 1974 dalam satu mesyuarat agung khas pertama yang diadakan di Kolej Islam Kelang. Tuan Haji Nik Mohd Mohyiddeen Wan Musa telah dipilih sebagai yang dipertua pertama.

Senarai yang dipertua

Rujukan

Pautan luar 
 Laman web rasmi Persatuan Ulama' Malaysia

Pertubuhan bukan untung di Malaysia
Pertubuhan Islam di Malaysia